《时用得诗见和似怪予破戒者用韵奉答》
明代·李东阳

幽居观物化，有始终必止。人生亦气类，出入枢机里。

偶落簪组间，谁是巢居子。笔札常绕身，岂独性所喜。

愿为委地叶，更逐狂飙起。一攘本何心，百步乃其理。

多言秪害道，为仁竟由已。绅书亦徒然，脐噬嗟晚矣。

吾生尚多阙，万壑此其涘。勿厌箴规言，鸡坛有明祀。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。